text: 29 юли 2017 | 02:18
  Валери Божинов призна, че му остава още един последен шанс да играе голям футбол. Доскорошният национален нападател на България, който миналия месец подписа с Лозана, направи това в откровено и много реалистично изказване пред швейцарския вестник "Нойе Цюрхер цайтунг".
  Божинов започна годината в китайския втородивизионен Мейджоу Хака. Въпреки високата заплата, той предпочете бързо да се завърне в Европа. Трансфер в лигите на Турция или Русия обаче нямаше как да му даде шанс да отиде в голямо първенство. В елита на Италия българинът игра за Лече, Фиорентина и Парма. В Англия бе в Манчестър Сити. В Португалия пък носи екипа на Спортинг (Лисабон).